Liiklusõnnetuste põhjuste väljaselgitamise ekspertkomisjon

Tartu Linnavalitsus 22.01.2025

Raekoja plats 1a

Tartu linn 50089

[lv@tartu.ee](mailto:lv@tartu.ee)

Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest.

|  |  |
| --- | --- |
| **Liiklusõnnetuse number** | **24-52** |
| Liiklusõnnetuse aeg | 30.09.2024, kell 11:57, esmaspäev |
| Liiklusõnnetuse koht | 8310104 Aretuse tänav 1, Märja alevik, Tartu linn, Tartu maakond |
| Liiklusõnnetuse koha koordinaadid | X 6471853,68 Y 654837,67 |
| Liiklusõnnetuses osalenud sõidukeid | 2 |
| Liiklusõnnetuses osalenud isikuid | 2 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Sündmuskoht asub Tartu linnas, Märja alevikus, kohaliku maantee 8310104 Aretuse tänav ja Tartu-Haage kergliiklustee 22817 ristmikul.

1.2. Ristmikule suubub Aretuse tänav, mille sõiduraja laius on ca 5 meetrit ja kehtib suurim kiirus 30 km/h. Aretuse tänavat ümbritsevad kõrged puud ja vaade ristmikule avaneb 16 meetri kauguselt. Ristmik on tähistatud liiklusmärkidega selliselt, et Aretuse tänavalt lähenev sõiduk peab andma teed kergliiklusteel sõitvale jalgratturile.

1.3. Teeilmajaama andmetel oli õhu- ja teetemperatuur ca 12 kraadi, ilm oli selge ja teekate kuiv.

1.4. Viimase viie aasta jooksul ei ole liiklusõnnetusi juhtunud.

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto Toyota Avensis (2013), mida juhtis 77-aastane mees,
* jalgratas Minerva, millega sõitis 84-aastane mees.

2.2. Mööda Aretuse tänavat Viljandi maantee suunas liikunud sõiduauto Toyota sõitis otsa Viljandi maantee kõrval kergliiklusteel Tartu suunas liikunud jalgratturile. Sõiduauto juht kavatses teha vasakpöörde Tartu suunas, jalgrattur lähenes sõiduautole paremalt poolt. Jalgrattur hukkus sündmuskohal.

**3. Liikluskeskkonda puudutavad riskitegurid ja muud asjaolud**

3.1. Aretuse tänava ääres kasvavate puude alumised oksad varjavad vaatevälja.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Kärpida Aretuse tänava ääres kasvavate puude alumisi oksi selliselt, et sõidukijuhile avaneks varasemalt vaade kergeliiklusteele.

Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

Lugupidamisega,

Villu Vane

komisjoni esimees,

liiklusohutuse osakond

Transpordiamet

/allkirjastatud digitaalselt/

5093712

[villu.vane@transpordiamet.ee](mailto:villu.vane@transpordiamet.ee)